सादुलशहर: किसानों को मुआवजा राशि उपलब्ध करवाने की मांग
एकवर्ष पूर्व हुई ओलावृष्टि से नष्ट हुई फसलों की मुआवजा राशि से वंचित प्रभावित किसानों ने पूर्व विधायक हेतराम बेनीवाल के नेतृत्व में एसडीएम को मुख्यमंत्री के नाम का ज्ञापन दिया। बेनीवाल ने एसडीएम को बताया कि राज्य सरकार द्वारा प्रभावित चक 5 केआरडब्ल्यू, चक 2 एवं 4 एसडीएम, चक 17, 18, 20 केएसडी के प्रभावित किसानों की आधी सहायता राशि का वितरण किया गया है। इन किसानों की 1 करोड़ 81 लाख 47 हजार 678 रुपए की राशि बकाया पड़ी है। इसी तरह 8 चकों जिनमें 33 से 49 प्रतिशत खराबा दर्ज किया गया था, के किसानों के लिए भी राशि उपलब्ध नहीं करवाई गई है। इस दौरान पूर्व सरपंच पालाराम, पूर्व डायरेक्टर अरविंद सहारण, इमीलाल सहारण, कृष्ण सहारण, रामकुमार गोदारा, देवीलाल झोरड़, महेंद्रप्रताप ढिल्लों आदि साथ रहे।
सादुलशहर. एसडीएम से वार्ता करते हेतराम बेनीवाल, साथ में अन्य किसान।
hin_Deva hin_Deva awa_Deva